Activitat - Cascando. Variacions per a una altra peça dramàtica | MACBA Museu d'Art Contemporani de Barcelona
Cascando. Variacions per a una altra peça dramàtica MACBA es viu
Cascando és una peça radiofònica per a música i veu en la qual tres personatges situen l'oïdor davant els mecanismes essencials de la ràdio. Un és el regidor (L'Oeuverer), que condueix l'acció davant la taula de mescles en l'espai neutre de l'estudi; un altre és la veu (La Voix) que ens arriba d'un lloc desconegut i que tal vegada pot tractar-se del subconscient o dels pensaments del regidor. El tercer personatge és la música. D'aquesta manera paraula i música, al costat del silenci, s'empren aquí com a elements expressius bàsics del llenguatge radiofònic (i en extensió artístic), i que en aquesta obra se sobreposen o juxtaposen sense arribar a dialogar.
Veu: Joshua R. McCarey
Música: Dietrich Buxtehude
Enregistrament de veu i edició: Carlos Gómez
Producció: FABRA i COATS_Centre d'Art Contemporani (Barcelona, 2012) en el marc de la mostra "Això no és una exposició d'art, tampoc", comissariada per David G. Torres.
JOAN MOREY (Mallorca, 1972). Llicenciat i DEA en Belles Arts per la Universitat de Barcelona; com a artista explora principalment el llenguatge de la performance i el seu enregistrament, del qual sorgeix una multiplicitat d'obres derivades.
The Ping Pong Dialogues Porositats